# Reproductor de música Rhythmbox

2002
Mark Finlay
2002
Mark Humphreys
2005
2006
Baptiste Mille-Mathias
2006
Victor Osadci
2008
Dean Sas
2018
2020
Andre Klapper
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o al fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT ES FACILITEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MAL FUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Mark
Finlay
Projecte de documentació del GNOME

    sisob@eircom.net

Mark
Humphreys
Projecte de documentació del GNOME

    marquee@users.sourceforge.net

Baptiste
Mille-Mathias
Projecte de documentació del GNOME

    baptiste.millemathias@gmail.com

Victor
Osadci
Projecte de documentació del GNOME

    Victor.Osadci.GNOME@xhtml.md

Dean
Sas
Projecte de documentació d'Ubuntu

    dean@deansas.org

Andre
Klapper
Documentació del projecte GNOME

    ak-47@gmx.net

Manual del reproductor de música Rhythmbox versió 0.0.2
Octubre de 2002

Mark Finlay

Projecte de documentació del GNOME

Manual del reproductor de música Rhythmbox versió 0.0.3
Agost de 2003

Mark Humphreys

Projecte de documentació del GNOME

Manual del reproductor de música Rhythmbox versió 0.0.4
Octubre de 2005

Baptiste Mille-Mathias

Projecte de documentació del GNOME

Manual del reproductor de música Rhythmbox versió 2.0.2
Abril de 2006

Luca Ferretti

Projecte de documentació del GNOME

Manual del reproductor de música Rhythmbox versió 2.0.3
Maig de 2008

Dean Sas

Projecte de documentació del GNOME

Manual del reproductor de música Rhythmbox versió 2.4.4
Gener de 2020

Andre Klapper

Projecte de documentació del GNOME

Aquest manual descriu la versió 3.4.4 del reproductor de música Rhythmbox.

## Comentaris

Per a informar d'un error o fer un suggeriment en relació amb el reproductor de música Rhythmbox o aquest manual, consulteu l'eina de seguiment d'incidències de GNOME.

El Rhythmbox és el reproductor de música per l'escriptori GNOME.

Javi Ribera
javiribera@gmail.com
2013
Javi Ribera

## Introducció

El Reproductor de música Rhythmbox és un reproductor de música i una biblioteca de fitxers etiquetats que admet diversos formats de música.

Les característiques actuals del Reproductor de música Rhythmbox inclouen:

- Reprodueix fitxers de música de diversos formats de la biblioteca organitzada per etiquetes.

- Mostra informació sobre les cançons mitjançant la lectura de les metadades.

- Mostra cançons en una vista organitzada.

- Creeu llistes de reproducció estàtiques, arrossegant i deixant anar des de la vista de Biblioteca.

- Creeu llistes de reproducció automàtiques a partir de criteris.

- Cerqueu cançons a la llista de fonts, com ara la biblioteca o les llistes de reproducció.

- Escolteu estacions de ràdio per Internet.

- Llegiu CD d’àudio i recupereu informació com el títol de la pista des d’Internet.

- Graveu CD d'àudio des de llistes de reproducció.

- Transferiu música a reproductors de música d’emmagatzematge massiu com iPods, MTPs i USBs.

## Primers passos

### Per a arrencar el Reproductor de música Rhythmbox

Podeu iniciar el Reproductor de música Rhythmbox de les maneres següents:

Graella d'Aplicacions

  Feu clic a Activitats a la part superior esquerra de la pantalla. Feu clic al botó quadrícula del tauler. Seleccioneu Rhythmbox.

Línia d'ordres

  Escriviu `rhythmbox`, i premeu Retorn.

### Executant l'Assistent

El primer cop que inicieu el Reproductor de música Rhythmbox, un assistent us ajudarà a importar la vostra música. Al segon tauler de l'assistent, premeu el botó Navega i seleccioneu la carpeta on teniu la música emmagatzemada.

## Finestra del Reproductor de música Rhythmbox

### Visió general

La finestra del Reproductor de música Rhythmbox us permet navegar per la vostra música preferida i reproduir-la. mostra la interfície del Reproductor de música Rhythmbox amb els seus components principals.

#### La finestra Reproductor de música

Mostra la finestra del Reproductor de música Rhythmbox mostrant els diversos components a la interfície del Reproductor de música Rhythmbox. Textos destacats: Àrea del reproductor, Navegador, Tauler lateral, Barra d'estat.

La taula 1 descriu els components de la finestra del Reproductor de música Rhythmbox.

#### Components de la finestra del Reproductor de música Rhythmbox

Id | Component | Descripció
--- | --- | ---
1 | Barra d'eines | Dona accés a les funcions del reproductor i als detalls sobre la pista que sona. Inclou el control lliscant de temps que mostra la posició de la lectura d'una pista; permet saltar a una altra part d'una pista. També inclou el control lliscant del volum i el botó per a accedir al menú d'aplicacions.
2 | Panell lateral | Mostra una llista de fonts disponibles. També pot mostrar la cua de reproducció.
3 | Navegador | Permet veure i filtrar les pistes de la Biblioteca per Gènere, Artista o Nom d'àlbum. El navegador també té una funció de cerca perquè només es mostrin les pistes que coincideixin amb els teus criteris.
4 | Llista de pistes | Fa una llista de les pistes que pertanyen a la font seleccionada.
5 | Barra d'estat | Mostra informació sobre la font seleccionada a la subfinestra lateral.

### La subfinestra lateral

A la subfinestra lateral podeu accedir a la vostra biblioteca de música, a la ràdio per Internet, a les vostres llistes de reproducció i CD d'àudio i a la cua de reproducció. La subfinestra lateral pot contenir les fonts següents:

- La biblioteca del Reproductor de música Rhythmbox, on apareixeran totes les pistes importades.

- Podcasts.

- La font de Ràdio, amb totes les emissores de ràdio d'Internet.

- Totes les llistes de reproducció (normals i intel·ligents).

- CD d'àudio inserits a les unitats de CD de l'ordinador.

- Reproductors portàtils com l'iPod connectats a l'ordinador.

- DAAP Music comparteix música descoberta a la xarxa local.

- Botigues de música com Jamendo i Magnatune.

- Llocs web de compartir música com SoundCloud.

També pot contenir la cua de reproducció si premeu el botó de menú a la part superior dreta de la finestra i seleccioneu Vista Reprodueix la cua de la subfinestra lateral.

Podeu mostrar o amagar la visualització de la subfinestra lateral si premeu el botó de menú a la part superior dreta de la finestra i seleccioneu Vista Subfinestra lateral.

### La barra d'eines del reproductor

L'àrea de la barra d'eines proporciona accés als detalls sobre la pista que sona actualment. Quan no es reprodueix cap pista, aquesta àrea no mostra cap informació. Quan es reprodueix una pista, es mostra el nom de la pista i, a sota, els noms de l'artista i de l'àlbum.

També es mostra un rastrejador que mostra el progrés de la pista que està sonant i un control llistant del temps, Quan el control lliscant del temps està ressaltat, les tecles de fletxa es poden utilitzar per a avançar ràpidament o rebobinar la pista que està sonant.

Si utilitzeu un ratolí amb rodeta, podeu ajustar el volum desplaçant-la cap amunt o cap avall mentre el punter del ratolí sigui a sobre el botó del volum a la cantonada dreta.

### La barra d'estat

La barra d'estat conté informació addicional sobre el nombre de cançons i la durada de la font seleccionada.

## Utilitzar el Reproductor de música Rhythmbox

### Reproduir música

Per a reproduir una pista, seleccioneu-la i premeu el botó Reprodueix a la barra d'eines, o simplement feu doble clic a la pista per a iniciar la reproducció.

Quan la pista s'acaba, el Reproductor de música Rhythmbox salta per a reproduir la pista següent a la llista que es mostra a la subfinestra de visualització.

A la podeu reproduir totes les cançons d'un artista o d'un sol àlbum simplement seleccionant l'entrada Àlbum o Artista al navegador de la biblioteca.

#### Següent/Executar/Anterior

Els botons Següent i Anterior es poden fer servir per a anar d'una pista a l'altra mentre es reprodueix. Si s'està reproduint una pista, el botó Anterior reinicia la pista. Si es prem el botó Reprodueix es comença a reproduir la pista actual. Mostra botons Previ, Reprodueix i Següent a la barra de tasques.

#### Repeteix

L'opció Repeteix fa que el Reproductor de música Rhythmbox es reiniciï per a reproduir les pistes des del principi de la llista quan arriba a l'última pista.

Per a activar la repetició, premeu el botó Repeteix a la barra d'eines. Mostra el botó Repeteix a la barra d'estat.

#### Reprodueix aleatòriament

L'opció Reprodueix aleatòriament fa que el Reproductor de música Rhythmbox reprodueixi les pistes per ordre aleatori.

Per a activar la reproducció aleatòria, premeu el botó Reprodueix aleatòriament a la barra d'eines. Mostra el botó Reprodueix aleatòriament a la barra d'estat.

#### Control de volum

El control de volum està situat a la dreta de la barra d'eines. Si premeu la icona de l'altaveu es mostrarà el control lliscant de volum. Fent-lo lliscar amunt i avall s'apuja i s'abaixa el volum. La icona de l'altaveu canviarà per a reflectir el volum relatiu. Mostra el control lliscant de volum a la barra d'eines.

Podeu ajustar el volum amb la rodeta del ratolí al damunt de la icona de l'altaveu.

## Font de la biblioteca

La biblioteca és la font principal disponible al Reproductor de música Rhythmbox. És la base de dades que conté tots els fitxers de música que importes al Reproductor de música Rhythmbox (la biblioteca emmagatzema el camí per a accedir als fitxers de música, no els fitxers).

La Biblioteca només pot contenir fitxers de música que siguin físicament al teu ordinador (al directori d'INICI per exemple), però també pot contenir fitxers de música disponibles a través de serveis de xarxa remots. Alguns exemples de serveis de xarxa compatibles són:

- FTP públic

- FTP autenticat

- NFS

- Recurs compartit de Windows

Els fitxers importats a la Biblioteca es mostren a la llista de pistes amb la informació emmagatzemada a les etiquetes inserides a les pistes. El Reproductor de música Rhythmbox utilitza aquestes etiquetes per a mostrar les pistes d'una manera organitzada.

Les etiquetes es poden modificar fent clic amb el botó dret i, a continuació, triant Propietats i omplint les dades de la finestra que apareix.

### Afegir pistes a la biblioteca

Per a afegir pistes a la biblioteca, podeu seguir els diversos mètodes que s'expliquen a continuació:

- Si voleu importar diversos fitxers de música ubicats en una carpeta, trieu Importa a la barra del navegador del costat del camp de cerca. A continuació, seleccioneu la carpeta al selector de fitxers i premeu el botó Obre. S'importaran tots els fitxers de música ubicats a la carpeta i a les seves subcarpetes.

- Arrossegueu i deixeu anar fitxers des del gestor de fitxers (com ara Nautilus) per sobre de la finestra del Rhythmbox.

Si heu activat la funció de vigilància del directori (consulteu ), tots els fitxers de música emmagatzemats al directori escollit s'afegiran a la Biblioteca. Els fitxers nous que s'afegeixin posteriorment també s'hi afegiran.

### Treure pistes de la biblioteca

Per a suprimir una pista de la biblioteca, però deixant-la al disc, feu clic amb el botó dret a la pista i trieu Suprimeix. La pista i les seves propietats (com ara la puntuació o el nombre de reproduccions) se suprimeixen de la base de dades del Rhythmbox.

Per a suprimir una pista de la biblioteca i també del disc, feu clic amb el botó dret a la pista i trieu Mou a la paperera. La pista se suprimirà igual que l'anterior, però el fitxer es mourà a la paperera del gestor de fitxers.

### Trobar pistes mitjançant Search

El Rhythmbox inclou una funció de cerca, que us permet trobar i filtrar pistes mitjançant un terme de cerca.

Introduïu algun text a l'entrada de la cerca i, mentre escriviu, només es mostraran les pistes que coincideixin amb el text introduït. La funció de cerca busca en totes les etiquetes de les pistes emmagatzemades a la biblioteca.

Per a fer una cerca més precisa, podeu triar que busqui només en etiquetes concretes Artistes, Àlbums o Títols.

### Trobar pistes mitjançant el navegador

El navegador és una altra manera pràctica de buscar pistes. El navegador té una vista amb dues o tres subfinestres que permeten navegar entre gèneres musicals, artistes i àlbums i mostrar pistes que coincideixin amb els criteris escollits.

Primer, perquè es mostri el navegador, seleccioneu Navega a la barra d'eines. Seleccioneu artista, àlbum i gènere i, mentre trieu, a la llista de pistes només s'hi mostraran les pistes que coincideixin amb la vostra selecció. Els criteris de les columnes s'apliquen d'esquerra a dreta.

Podeu triar diversos criteris de la mateixa categoria mitjançant la tecla Ctrl.

També podeu trobar a partir d'una llista seleccionada a la llista de pistes, totes les pistes del mateix gènere, nom d'artista o d'àlbum. Seleccioneu una pista a la llista de pistes, feu-hi clic amb el botó dret, i trieu Navega aquest Gènere/Artista/Àlbum. A continuació, el navegador filtrarà les pistes amb els criteris seleccionats.

## Font de ràdio

El sintonitzador de Ràdio per Internet es pot fer servir per a escoltar fitxers d'àudio reproduïts en temps real mitjançant una xarxa, local o Internet.

### Ràdio per Internet al Reproductor de música Rhythmbox

### Afegir una emissora

Per a afegir una emissora nova al sintonitzador de Ràdio per Internet, seleccioneu Afegeix a la barra d'eines. A continuació introduïu l'URL de la ràdio per internet i premeu el botó Afegeix.

### Veure i canviar la configuració d'una emissora

Podeu veure i editar la configuració d'una emissora de Ràdio per Internet seleccionant l'emissora i fent clic amb el botó dret. A continuació, seleccioneu Propietats.

Quan accediu a les propietats d'una transmissió de ràdio, podeu modificar el títol i el gènere. També podeu modificar la ubicació de la transmissió i puntuar-la.

### Suprimir una emissora

Per a suprimir una emissora de ràdio de la llista, feu clic amb el botó dret a l'emissora i seleccioneu Suprimeix.

## Font de podcasts

El podcàsting és una nova manera d'emetre continguts d'àudio pel web; quan un autor publica un episodi, se n'informa els subscriptors del podcast mitjançant un canal XML.

El Reproductor de música Rhythmbox us permet subscriure-us als canals de podcasts, de manera que quan un episodi nou estigui disponible us n'informarà, baixarà aquest episodi i el reproduirà.

Podeu trobar més informació sobre els podcasts i el podcàsting consultant la definició de Podcast al lloc web Wikipedia.

### La interfície de Podcasts

La interfície de Podcasts amb alguns podcasts registrats

### Gestió dels podcasts

#### Afegir un podcast

Per a registrar un podcast, seleccioneu Afegeix a la barra d'eines. A continuació, a la finestra nova, introduïu l'URL del canal del podcast. Rythmbox recuperarà la llista d'episodis i l'episodi més recent es baixarà al vostre disc dur.

#### Suprimir un podcast

Per a suprimir un podcast, feu clic amb el botó dret al nom del canal del podcast al navegador i trieu Suprimeix el canal del podcast. A continuació, trieu Suprimeix només el canal si voleu conservar els episodis del podcast, o trieu Suprimeix canal i fitxers si voleu suprimir el canal i tots els episodis corresponents.

#### Actualitzar els canals

Per a saber si s'han publicat episodis nous per a un podcast, feu clic amb el botó dret a sobre el nom del podcast al navegador i trieu Actualitza el canal del podcast. Si t'han publicat episodis nous, apareixeran a la llista d'episodis.

El Reproductor de música Rhythmbox revisa regularment, pel seu compte, la llista de canals de podcasts per a comprovar si s'han actualitzat.

També podeu revisar tots els podcasts, fent clic amb el botó dret a la font dels Podcasts i triant Actualitza tots els canals.

#### Accedir a les propietats del canal de podcasts

Per a accedir a les propietats del canal, feu clic amb el botó dret al nom del canal, i trieu Propietats.

- A la pestanya Bàsic podeu veure el Títol, l'Autor, la data de l'Última actualització i la Descripció del podcast.

- A la pestanya Detalls podeu veure les propietats Font, Idioma i Copyright del canal.

Podreu veure les propietats i editar la valoració.

### Gestió d'episodis

#### Baixar un episodi d'un podcast

Per a baixar un episodi al disc, feu clic amb el botó dret a l'episodi, i trieu Baixa la publicació. El Rhytmbox començarà a baixa l'episodi a la ubicació definida a les preferències. Podeu veure el progrés de la baixada d'un episodi a la columna Estat.

Per defecte, els podcasts que es baixen es desen a la carpeta `Música/` al directori personal. Per a canviar la ubicació, consulteu .

#### Llegir un episodi d'un podcast

Per a reproduir un episodi d'un podcast, seleccioneu l'episodi que vulgueu llegir, i premeu el botó Reprodueix.

Els episodis s'han de baixar abans de poder ser llegits. Consulteu per a saber com podeu descarregar un episodi d'un podcast.

#### Suprimir un episodi d'un podcast

To delete an episode from a podcast, right-click on the episode, and choose Delete, then choose Delete Episode Only if you want to keep the episode file on your disk, Delete File Only if you want to keep the episode in the list but remove the corresponding downloaded podcast file, or choose Delete Episode And File if you want to remove the episode from the list and delete the file from your disk.

Quan s'ha suprimit un episodi, deixa d'estar disponible a la llista d'episodis, fins i tot si s'actualitza el podcast.

#### Veure les propietats de l'episodi del podcast

Per a accedir a les propietats de l'episodi, feu clic a l'episodi i trieu Propietats.

- A la pestanya Bàsic podeu veure el Títol, el Canal, la Data de la publicació i la Descripció del podcast.

- A la pestanya Detalls podeu veure la Font, la Durada, la Velocitat de transmissió, la Data de l'última reproducció, el Nombre de reproduccions i la Valoració del podcast.

## Font de la cua de reproducció

La cua de reproducció és una font dissenyada per a emmagatzemar temporalment les pistes que voleu reproduir a continuació. Quan afegiu una pista a la cua de reproducció, el Reproductor de música Rhythmbox canviarà automàticament a aquesta font quan la pista s'hagi reproduït.

Quan s'hagi reproduït una pista, se suprimirà automàticament de la font de la cua de reproducció. Quan la cua de reproducció estigui buida, el Reproductor de música Rhythmbox reproduirà la font que s'hagi reproduït anteriorment.

### Afegir una pista a la cua de reproducció

Per a afegir una pista:

1. Seleccioneu una pista que vulgueu reproduir, en qualsevol font.

2. Feu clic amb el botó dret i trieu Afegeix a la cua.

### Suprimir una pista a la cua de reproducció

Per a suprimir una pista emmagatzemada a la cua de reproducció:

1. Seleccioneu la pista que vulgueu suprimir a la font de la cua de reproducció.

2. Feu clic amb el botó dret i trieu Suprimeix de la cua de reproducció.

## Font de les llistes de reproducció

Les llistes de reproducció són fonts que es creen a partir de les pistes disponibles a la font de la biblioteca. Us permeten agrupar pistes segons un «gènere» concret, un grup d'artistes específic o fins i tot pistes que tinguin un «to» particular, o el que vulgueu.

El Reproductor de música Rhythmbox té 2 tipus de llistes de reproducció:

- Llistes de reproducció estàtiques

- Llistes de reproducció intel·ligents

Rhythmbox us deixa gravar les pistes de les llistes de reproducció en un CD d'àudio.

### Llistes de reproducció estàtiques

Les llistes de reproducció estàtiques són llistes gravades a partir de pistes deixades anar des de la biblioteca.

#### Crear una llista de reproducció estàtica

Per a crear una llista de reproducció nova, feu clic amb el botó dret sobre un element de la biblioteca. Seleccioneu Afegeix a la llista de reproducció Afegeix a una llista de reproducció nova. Apareixerà una llista de reproducció buida i sense nom a la subfinestra lateral. Introduïu un nom per a la llista de reproducció i premeu Retorn.

#### Afegir pistes a una llista de reproducció

Per a afegir pistes a una llista de reproducció, seleccioneu les pistes de la llista a la biblioteca i arrossegueu i deixeu anar les que seleccioneu a damunt de la icona de la llista de reproducció de la subfinestra lateral.

També podeu deixar anar al damunt d'una llista de reproducció un gènere, un artista o un nom d'àlbum des del navegador, i totes les pistes que siguin de la categoria escollida s'afegiran a la llista de reproducció.

Podeu crear una llista de reproducció amb pistes amb una sola acció. Seleccioneu les pistes des de la Llista de pistes, o directament una o més categories des del navegador (Gènere, Artista o Àlbum) i deixeu anar els elements seleccionats damunt de la Subfinestra lateral. Automàticament, es crearà una llista de reproducció amb nom.

#### Suprimir pistes d'una llista de reproducció

Per a suprimir pistes d'una llista de reproducció, seleccioneu primer les pistes que voleu suprimir. A continuació, feu clic amb el botó dret a l'element seleccionat i trieu Suprimeix. Aquesta operació només suprimeix la pista a la llista de reproducció i no a la biblioteca.

### Llistes de reproducció intel·ligents

Les Llistes de reproducció intel·ligents són llistes creades a partir de criteris, de manera que les pistes s'hi afegeixen dinàmicament; totes les pistes que coincideixin amb els criteris s'afegiran a la llista de reproducció.

Per defecte, estan disponibles les llistes de reproducció Les millor puntuades, Afegides recentment, i Reproduïdes recentment.

## Font de CD d'àudio

El Reproductor de música Rhythmbox també pot gestionar CD d'àudio, ja que et permet reproduir i gravar els teus CD.

### Reproducció

Quan s'insereix un CD d'àudio, es mostra a la subfinestra lateral, i les pistes que conté es poden veure a la finestra principal del Reproductor de Música Rhythmbox. Si ho feu amb connexió a internet, s'obriran i es mostraran els detalls del CD.

Per a reproduir i posar en pausa, o per a saltar endavant o endarrere, feu servir els mateixos controls que els que es fan servir per a reproduir des de la biblioteca.

### Importar un CD d'àudio

Si voleu conservar les pistes dels vostres CD d'àudio a l'ordinador, les podeu importar.

Per a importar pistes dels CD d'àudio, trieu Extreu a la barra d'eines.

### Crear un CD d'àudio

Rhythmbox us permet crear CD d'àudio amb la música emmagatzemada a la biblioteca del Rhythmbox.

Per a crear un CD d'àudio:

1. Creeu una llista de reproducció, estàtica o intel·ligent (consulteu ) i afegiu-hi pistes.

2. Trieu Llista de reproducció a la barra d'eines.

3. Seleccioneu Crea un CD d'àudio.

4. Inseriu un CD buit.

5. Feu clic al botó Crea per a iniciar el procés de gravació.

## Font de reproductor d'àudio portàtil

El Rhythmbox pot detectar quan hi ha un reproductor d'àudio portàtil connectat al teu ordinador i pot llegir les pistes que té emmagatzemades. El Reproductor de Música Rhythmbox hauria de ser compatible amb la majoria de reproductors d'àudio portàtils, com ara l'Apple iPod, els reproductors MTP i els reproductors d'emmagatzematge massiu.

Quan connectes un reproductor d'àudio portàtil, s'afegeix una icona del Reproductor d'àudio portàtil a la subfinestra lateral. Aquesta font funciona igual que la font de la Biblioteca.

Si el Reproductor de Música Rhythmbox no detecta el teu dispositiu com a reproductor d'àudio portàtil, pots crear un fitxer buit anomenat `.is_audio_player` a la jerarquia superior del sistema de fitxers del vostre ordinador.

## Font de compartició DAAP

El DAAP és un protocol de xarxa que et permet compartir la música emmagatzemada al Rhythmbox. DAAP és l'acrònim de Protocol d'accés a àudio digital.

Com que el DAAP és un protocol estàndard per a compartir música, pots escoltar i compartir música no només amb els usuaris del Rhytmbox, sinó també amb altres usuaris que facin servir programari compatible amb el DAAP, com ara l'iTunes.

Quan inicieu el Rhythmboxm cercarà totes les comparticions de DAAP publicades per altres usuaris a la vostra xarxa local (de casa o de la feina, no de tot Internet) i les mostrarà a la subfinestra lateral. Si la compartició està activada, al mateix temps el Rhythmbox publicarà la vostra biblioteca i les vostres llistes de reproducció. D'aquesta manera, podeu escoltar la música emmagatzemada als ordinadors dels vostres amics i ells poden escoltar la vostra música.

Per a desactivar la funció de compartició del DAAP, consulteu a les preferències.

## Àrea de notificacions

### Visió general

L'Àrea de notificacions us permet controlar el Reproductor de música Rhythmbox i rebre informació quan la interfície del Reproductor de música Rhythmbox no és visible.

#### Reproductor de música Rhythmbox a l'Àrea de notificacions

### Controlar el Rhythmbox

Mitjançant la icona del Reproductor de música Rhythmbox de l'àrea de notificacions, es poden enviar les ordres següents a l'aplicació:

- Reprodueix: si se selecciona aquesta opció, es reprodueix la cançó seleccionada actualment.

- Anterior: salta a la cançó anterior de la font seleccionada.

- Següent: salta a la cançó següent de la font seleccionada.

## Personalitzar el Reproductor de música Rhythmbox

Aquesta secció descriu com es pot personalitzar el Reproductor de música Rhythmbox per a adaptar-lo als vostres requeriments i preferències.

### Configuració de les preferències

Amb el diàleg Preferències podeu personalitzar l'aspecte i el comportament del Reproductor de música Rhythmbox. Perquè es mostri el diàleg Preferències, premeu el botó de menú de la part superior dreta de la finestra i seleccioneu Preferències.

#### General

Trieu com voleu que es mostri la Vista de l'explorador. Podeu triar entre tres o dues subfinestres i què haurien de mostrar.

Trieu les Columnes visibles que voleu que es mostrin al Reproductor de música Rhythmbox. Aquesta opció afecta les fonts següents:

- Biblioteca

- CD d'àudio

- Reproductors portàtils

- Llistes de reproducció

- Música compartida amb DAAP

#### Música

- La Ubicació de la biblioteca és una carpeta que el Reproductor de música Rhythmbox monitorarà per a trobar cançons noves. Quan afegiu fitxers d'àudio nous en aquesta carpeta o a les seves subcarpetes amb el navegador de fitxers (com Nautilus), el Reproductor de música Rhythmbox els detectarà i s'afegiran a la biblioteca automàticament.

  Millor que no establiu la carpeta `Inici` com a ubicació de la biblioteca perquè aquesta funció consumeix CPU.

  Per a desactivar la funció de control, desseleccioneu Vigila si hi ha fitxers nous a la meva biblioteca.

  Si voleu afegir més d'una carpeta per a controlar, feu servir el dconf-editor i afegiu-lo a la llista d'/org/gnome/rhythmbox/rhythmboxdb/locations

#### Poscasts

- La Ubicació de baixada dels podcasts està definida per defecte a la carpeta `Podcasts/` del directori d'inici.

  Si aquesta ubicació no us va bé, seleccioneu una altra carpeta a la llista desplegable o trieu Altres perquè aparegui el Selector de fitxers.

- Trieu la freqüència amb què el Reproductor de música Rhythmbox ha de comprovar si hi ha episodis de podcasts nous.

#### Compartició

El Reproductor de música Rhythmbox pot compartir el contingut de la biblioteca a través de la vostra xarxa d'àrea local amb altres usuaris del Reproductor de música Rhythmbox i de l'Apple iTunes.

- Seleccioneu Comparteix la meva música per a permetre que els usuaris de la vostra xarxa vegin i llegeixin les vostres cançons.

- Introduïu el nom que vulgueu que aparegui a la xarxa al camp Nom de la música compartida.

#### Perfils de Last.fm i Libre.fm

El connector del perfil de Last.fm recull informació sobre les cançons que escolteu i les envia al lloc web de Last.fm o Libre.fm per tal de crear un perfil dels vostres hàbits d'escolta. Amb aquest perfil podeu:

- consultar estadístiques, com ara de les cançons o els artistes més reproduïts.

- rebre recomanacions sobre artistes que us podrien agradar.

Per a poder utilitzar aquests perfils, heu de tenir un compte en un d'aquests llocs web. Premeu el botó del menú de l'extrem superior dret de la finestra i seleccioneu Preferències. Seleccioneu la pestanya Connectors. Seleccioneu l'element Last.fm i premeu el botó Preferències. Seleccioneu un servei i tanqueu el diàleg. A la barra lateral, seleccioneu el servei. Premeu el botó Inicia la sessió de l'extrem superior dret i introduïu els detalls del vostre compte a la finestra del navegador web.

## Dreceres

### Dreceres de teclat

#### Dreceres del reproductor

Dreceres | Accions
--- | ---
Ctrl P | Reprodueix / Posa en pausa
Ctrl Fletxa esquerra | Salta a la pista anterior / Torna al principi de la pista
Ctrl Fletxa dreta | Salta a la pista següent
Ctrl Fletxa amunt | Apuja el volum de reproducció
Ctrl Fletxa avall | Abaixa el volum de reproducció
Ctrl R | Activa / Desactiva Repeteix la reproducció
Ctrl U | Activa / Desactiva la reproducció aleatòria

#### Dreceres generals

Dreceres | Accions
--- | ---
Ctrl A | Selecciona tot
Maj Ctrl A | Anul·la la selecció
Ctrl J | Salta a la cançó que es reprodueix
Alt S | Salta al camp de cerca
Alt Retorn | Mostra les propietats de la pista

#### Dreceres de finestra

Dreceres | Accions
--- | ---
Ctrl Q | Surt del Reproductor de música Rhythmbox
Ctrl B | Mostra / Amaga el navegador
F9 | Mostra / Amaga la subfinestra lateral
Ctrl K | Mostra / Amaga la barra lateral de la cua
F11 | Commuta / Anul·la la commutació del mode pantalla sencera

### Tecles multimèdia

El Reproductor de música Rhythmbox admet les tecles dels teclats multimèdia si està configurat a l'entorn del vostre escriptori.

#### Dreceres de finestra

Dreceres | Accions
--- | ---
Atura | Atura
Posa en pausa / Reprodueix | Posa en pausa / Reprodueix
Ant | Pista reproduïda anteriorment
Següent | Pista següent

### Linux Infrared Remote Control

El Reproductor de música Rhythmbox inclou un connector per a la compatibilitat amb el Control remot per infraroigs del Linux (LIRC). És compatible amb les cadenes d'ordres següents, utilitzant el nom de programa «rhythmbox»:

#### Dreceres de finestra

Cadena d'ordre | Acció
--- | ---
reprodueix | Inicia la reproducció
posa en pausa | Posa en pausa la reproducció
reprodueixpausa | Commuta entre reproducció i pausa
aleatori | Commuta l'ordre de reproducció aleatòria
repeteix | Commuta l'ordre de reproducció repetida
següent | Ves a la pista següent
anterior | Ves a la pista anterior
cerca_endavant | Ves 10 segons endavant a la pista de reproducció
cerca_endarrere | Ves 10 segons endarrere a la pista de reproducció
apuja_volum | Apuja el volum de reproducció un 10%
abaixa_volum | Abaixa el volum de reproducció un 10%
silencia | Silencia la reproducció